|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 3/2022

|  |  |
| --- | --- |
| Aika | Keskiviikko 2.11.2022 klo 9.00–12.05 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtaja  Hankepäällikkö Päivi Malmi, Suomen ympäristökeskus SYKE  Hallitussihteeri Matleena Haapala, ympäristöministeriö  Lainsäädäntöneuvos Veli-Pekka Hautamäki, oikeusministeriö  Hallitusneuvos Joni Hiitola, opetus- ja kulttuuriministeriö  Puheenjohtaja Tuomas Aslak Juuso, saamelaiskäräjät  Ympäristöjuristi Jenni Hunnakko, Maa- ja metsätaloustuottajain Keskusliitto MTK ry  Budjettineuvos Merja Salmi, valtiovarainministeriö  Pääjohtaja Tiina Merisalo, Museovirasto  Maanmittausneuvos Markku Markkula, Maanmittauslaitos  Erityisasiantuntija Johanna Selkee, Suomen Kuntaliitto  Erikoissuunnittelija Anu Vauramo, Metsähallitus  Sihteerit:  Hallitusneuvos Hanna Kiiskinen, opetus- ja kulttuuriministeriö  Lakimies Juha Maaperä, Museovirasto  Erikoistutkija Päivi Maaranen, Museovirasto  Työryhmän jäsenet, jotka olivat kuuntelemassa kokousta:  Kulttuuriympäristön intendentti Miikka Kumpulainen, Keski-Suomen museo  Väitöskirjatutkija Anni-Helena Ruotsala, saamelaiskäräjät  Kulttuuriasiainneuvos Päivi Salonen, opetus- ja kulttuuriministeriö  Yli-intendentti Helena Taskinen, Museovirasto  Neuvotteleva virkamies Elina Vaara, oikeusministeriö |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Edellisen seurantaryhmän kokouksen (22.6.2022) pöytäkirjan hyväksyminen

Hyväksyttiin edellisen kokouksen pöytäkirja.

# Saamelainen arkeologinen kulttuuriperintö

Saamelaiskäräjien puheenjohtaja Tuomas Aslak Juuso kertoi puheenvuorossaan, miltä lainvalmistelun eteneminen näyttää saamelaiskäräjien näkökulmasta. Hyvä lähtökohta on, että sääntelyä kehitetään saamelaisten itsemääräämisoikeutta edistämällä. On vielä pohdittava tarkemmin, miten resurssit ja eri toimijoiden roolit saadaan sovitettua kokonaisuuteen järkevästi.

Hallitusneuvos Hanna Kiiskinen esitteli saamelaista arkeologista kulttuuriperintöä koskevaa valmistelua. Todettiin, että jatketaan valmistelua pienryhmässä.

# Keskustelu työsuunnitelmasta

Työryhmä on kokouksessaan 14.10.2022 päättänyt esittää opetus- ja kulttuuriministeriölle työ- ja seurantaryhmien toimikauden jatkamista maaliskuun 2023 loppuun*.* Hallitusneuvos Hanna Kiiskinen esitteli alustavaa työsuunnitelmaluonnosta toimikauden lopulle. Käytiin läpi myös työryhmän ajatukset yleisen keskustelutilaisuuden (14.12.2022) sisällöstä ja toteuttamisesta.

# Keskustelu työ- ja seurantaryhmien sekä arkeologian keskustelutilaisuuden 15.6.2022 kommenteista

# Erikoistutkija Päivi Maaranen kertoi työ- ja seurantaryhmien jäseniltä sekä arkeologian keskustelutilaisuuden osallistujilta saaduista kommenteista. Keskustelutilaisuuteen liittyvistä kommenteista on laadittu kooste, joka on saatavilla opetus- ja kulttuuriministeriöstä. Kaikki annetut kommentit on käyty läpi ja arvioitu, edellyttävätkö ne muutoksia pykäliin.

# Luonnokset arkeologista kulttuuriperintöä koskevan lain pykälistä

# Lakimies Juha Maaperä esitteli asiaa, jonka jälkeen keskusteltiin viranomaisten tehtäviä, automaattista rauhoitusta ja arkeologista kulttuuriperintöä koskevaa tietoa koskevista pykäläluonnoksista. Keskustelussa nousivat esiin muun muassa seuraavat asiat:

# *Viranomaiset:* Toimivaltasääntelyn ja taloudellisten vaikutusarviointien merkitys, tarve arvioida vielä alueellisten vastuumuseoiden roolia vahingonkorvausvelvollisuutta koskevassa sääntelyssä, sääntelyn tarkkarajaisuuden huomioiminen ja sääntelyn suhde jokamiehen oikeuksiin.

*Rauhoitus:* Ovatko rauhoituksen aikarajoiksi valitut vuosiluvut riittävän selkeät? Taloudellisten vaikutusten arvioinnin merkitys, oikeusturvanäkökohtien sääntelylle asettamat vaatimukset, viranomaistietojärjestelmän laatuvaatimukset ja metsänhoidon lisääminen vallitsevaa maankäyttöä koskevaan pykälään. Sovittiin, että sihteeristö on erikseen yhteydessä Merja Saloon ja käy läpi Lidark-hankkeen säädösvalmistelulle tuomat haasteet.

*Tieto:* Perustiedoiksi määriteltävien asioiden määrittelyn riittävyyttä on vielä arvioitava. Onko tarpeen lisätä maininta tiedon laadusta? Henkilöstön pätevyyteen liittyvien vaikutusarviointien merkitys.

# Muut asiat

Ei ollut muita asioita.

# Kokouksen päättäminen

Seuraava seurantaryhmän kokous on 7.12.2022. Sitä ennen on työryhmän kokous 23.11.2022. Puheenjohtaja päätti kokouksen klo 12.05.

|  |  |
| --- | --- |
|  | Vastaanottajat |
|  |  |